**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΧΟΡΗΓΗΣΗ ΥΠΟΤΡΟΦΙΩΝ**

**ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΟY ΠΡΟΓΡΑΜΜΑΤΟΣ «ΕΚΠΑΙΔΕΥΣΗ ΕΠΙ ΤΗΣ ΕΝΤΑΤΙΚΗΣ ΘΕΡΑΠΕΙΑΣ» ΠΟΥ ΕΝΤΑΣΣΕΤΑΙ ΣΤΗ ΔΩΡΕΑ ΤΟΥ ΙΔΡΥΜΑΤΟΣ ΣΤΑΥΡΟΣ ΝΙΑΡΧΟΣ ΓΙ ΤΗΝ ΠΡΩΤΟΒΟΥΛΙΑ ΓΙΑ ΤΗΝ ΥΓΕΙΑ**

Tο **κοινωφελές ίδρυμα ΝΠΙΔ «ΘΩΡΑΞ -Κέντρο Ερευνών Εντατικής-Επείγουσας Ιατρικής Θώρακος»,** ως Διαχειριστής του Έργου **«ΕΚΠΑΙΔΕΥΣΗ ΕΠΙ ΤΗΣ ΕΝΤΑΤΙΚΗΣ ΘΕΡΑΠΕΙΑΣ»**, που εντάσσεται στη Δωρεά του Ιδρύματος Σταύρος Νιάρχος για την Πρωτοβουλία για την Υγεία, έχοντας υπόψη το Ν 4702/20, ΠΑΡΑΡΤΗΜΑ Χ-Έργο Χ, **προκηρύσσει** τη χορήγηση δέκα (10) υποτροφιών ύψους έως €450 έκαστη για μετεκπαίδευση στο **Advanced Master Course (integration and simulation) in ECLS/ECMO** που θα λάβει χώρα διαδικτυακά 4-5 Ιουλίου.

|  |
| --- |
| **ΟΡΟΙ & ΠΡΟΥΠΟΘΕΣΕΙΣ ΣΥΜΜΕΤΟΧΗΣ** |

Οι ελάχιστες προϋποθέσεις για τη χορήγηση των υποτροφιών είναι οι ακόλουθες:

* Ο υποψήφιος να είναι εξειδικευόμενος εντατικής στο 2ο έτος της εξειδίκευσης ή εξειδικευμένος ιατρός εντατικής θεραπείας.
* Ο υποψήφιος να έχει αιτηθεί και να έχει γίνει αποδεκτός για την παρακολούθηση του εν λόγω εκπαιδευτικού προγράμματος.

Οι ανωτέρω προϋποθέσεις πρέπει να τηρούνται υποχρεωτικά από όλους τους υποψηφίους. Δεν εξετάζονται οι αιτήσεις των υποψηφίων που δεν τηρούν τις παραπάνω ελάχιστες προϋποθέσεις.

|  |
| --- |
| **ΥΠΟΒΟΛΗ ΥΠΟΨΗΦΙΟΤΗΤΑΣ** |

Οι ενδιαφερόμενοι καλούνται να υποβάλουν την αίτησή τους μαζί με τα απαραίτητα δικαιολογητικά, όπως αυτά περιγράφονται παρακάτω, με αποστολή στην ηλεκτρονική διεύθυνση (e-mail) secretariat@attcenter.eu έως και τις **07/06/2023 ημέρα (ώρα 12:00 π.μ.)**, αναγράφοντας στο θέμα τον εξής Τίτλο: **Αίτηση** **για την πρόσκληση εκδήλωσης ενδιαφέροντος για χορήγηση υποτροφίας για σεμινάριο** **ECLS/ECMO**.

Εμπρόθεσμες θεωρούνται οι αιτήσεις, οι οποίες έχουν παραληφθεί ηλεκτρονικά έως την ως άνω ορισθείσα καταληκτική ημερομηνία και ώρα. Το Ίδρυμα ουδεμία ευθύνη φέρει για περιπτώσεις αιτήσεων που παρελήφθησαν σε χρόνο μεταγενέστερο της παραπάνω προθεσμίας για λόγους δυσλειτουργίας του δικτύου δεδομένων ή λάθους των υποψηφίων.

**Επισημαίνεται ότι το μέγεθος του συνημμένου αρχείου zip δεν επιτρέπεται να ξεπερνά τα 25ΜΒ.**

Για περισσότερες πληροφορίες οι ενδιαφερόμενοι/ες μπορούν να επικοινωνούν email στο secretariat@attcenter.eu, αναγράφοντας πάντα στο θέμα τον τίτλο που αναφέρεται παραπάνω.

|  |
| --- |
| **ΔΙΚΑΙΟΛΟΓΗΤΙΚΑ ΕΓΓΡΑΦΑ** |

**Ο φάκελος δικαιολογητικών κάθε υποψηφίου, πρέπει να περιλαμβάνει:**

* Αίτηση υποψηφιότητας βάσει προτύπου
* Σύντομο βιογραφικό σημείωμα όπως:
	+ Μεταπτυχιακός τίτλος σπουδών (αν υπάρχει)
	+ Διδακτορικό δίπλωμα (αν υπάρχει)
	+ Δημοσιευμένα άρθρα σε έγκριτα επιστημονικά περιοδικά
	+ Ανακοινώσεις σε συνέδρια
	+ Συμμετοχή σε συνέδρια
	+ Συμμετοχή σε ερευνητικά προγράμματα
	+ Κλινικό έργο
* Τα δικαιολογητικά που αποδεικνύουν όσα αναγράφονται στο βιογραφικό (απλά ευκρινή φωτοαντίγραφα επαρκούν, ενώ δικαιολογητικά που δεν είναι στην ελληνική γλώσσα υποβάλλονται νομίμως μεταφρασμένα στην ελληνική)
* Αποδεικτικό εγγραφής ή αποδοχής για παρακολούθηση κάποιου εκπαιδευτικού προγράμματος (εάν υπάρχει).
* Αντίγραφο Αστυνομικού Δελτίου Ταυτότητας ή Διαβατηρίου

Απορρίπτονται ως μη επιλέξιμες και δεν θα ληφθούν υπ’ όψιν στη διαδικασία αξιολόγησης και επιλογής:

* Οι αιτήσεις υποψηφίων οι οποίες δεν θα υποβληθούν σύμφωνα με την προβλεπόμενη διαδικασία ή είναι εκπρόθεσμες.
* Οι αιτήσεις υποψηφίων οι οποίες δεν είναι ορθά και πλήρως συμπληρωμένες ή δεν συνοδεύονται από όλα τα απαιτούμενα δικαιολογητικά.

|  |
| --- |
| **ΔΙΑΔΙΚΑΣΙΑ/ΚΡΙΤΗΡΙΑ ΑΞΙΟΛΟΓΗΣΗΣ** |

Η αξιολόγηση των υποψηφίων θα γίνεται από την επιτροπή εκπαίδευσης του προγράμματος και τα μέλη της ακαδημίας εκπαίδευσης της Ελληνικής Εταιρίας Εντατικής Θεραπείας (ΕΕΕΘ).

Η αξιολόγηση θα γίνεται με γνώμονα τη θέση που κατέχει ο κάθε υποψήφιος και τα έτη προϋπηρεσίας και σε περίπτωση που οι επιλέξιμοι ξεπερνούν τις διαθέσιμες θέσεις, η επιλογή θα γίνεται ως εξής:

**α)** το 50% των θέσεων ετησίως να είναι εξειδικευόμενοι Εντατικολογίας του 2ου έτους,

**β)** το 30% Επιμελητές Εντατικής με προϋπηρεσία ως Επιμελητές ΜΕΘ περισσότερο από 5 έτη και

**γ)** το υπόλοιπο 20% σε Εντατικολόγους με συνεχιζόμενη υπηρεσία εντός Εντατικής για > 15 έτη

|  |
| --- |
| **ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ** |

Τα αποτελέσματα θα ανακοινωθούν στην ιστοσελίδα του Ιδρύματος ΘΩΡΑΞ εντός 3 εβδομάδων από τη λήξη της προθεσμίας υποβολής αιτήσεων.